આ બાબતે કંડલા મરીન પોલીસ મથકના સૂત્રોએ વિગતો આપતાં જણાવ્યું હતું કે, આદિપુરની જલારામ સોસાયટીમાં રહેતા અને કંડલા ખાતે અત્રી મુવિંગ કંપનીમાં કામ કરતા 51 વર્ષીય ગણપતભાઇ ધનજીભાઇ વસાવાના ચંપલ અને તેની અમુક વસ્તુઓ દરિયા નજીક મળી આવ્યા બાદ તેઓની શોધખોળ શરૂ કરાઇ હતી પરંતુ ક્યાંય તેમની ભાળ ન મળતાં દરિયામાં ગરકાવ થયું હોવાનું અનુમાન કરી શોધખોળ આદરી હતી, સાંજે ચાર વાગ્યાના આરસામાં તેમનો મૃતદેહ 12 નંબરના બર્થ પાસે તરતો મળી આવ્યો હતો.